На мінулым тыдні былі падведзены вынікі штогадовага агляду машынна-трактарных двароў сельгаспрадпрыемстваў раёна. Ацэнка гатоўнасці тэхнікі да зімоўкі праходзіла камісійна інжынерна-тэхнічнай службай упраўлення сельскай гаспадаркі і харчавання райвыканкама. Асноўная ўвага пры наведванні прадпрыемстваў была скіравана на падрыхтоўку рамонтнай базы да працы ў зімовы перыяд, навядзенне парадку на ўсіх аб’ектах машынна-трактарных двароў і пастаноўку тэхнікі на захаванне.